Wrak van Costa Concordia eers in 2013 verwyder | Nuus24
Costa stel nuwe skip bekend
Rome – Die wrak van die Costa Concordia-passasierskip behoort teen vroeg volgende jaar gereed te wees om weggesleep te word van die Toskaanse kus, het die hoof van ‘n Amerikaanse maatskappy wat gekies is om die wrak te verwyder, gesê.Kapt. Richard Habib is die besturende direkteur van Titan Salvage. Hy sê die skip, wat tans op sy sy op ‘n rotsagtige seebodem naby die hawe van Giglio- eiland lê, sal teen die begin van die (Europese) winter weer regop wees.Hy het Vrydag in Rome gesê sodra die skip weer dryf, sal die wrak na ‘n Italiaanse hawe gesleep word waar dit vernietig sal word.Twee-en-dertig mense is dood toe die Concordia op 13 Januarie teen ‘n rif naby Giglio vasgevaar het.Die skip se kaptein is onder huisarres terwyl hy ondersoek word vir beweerde manslag en omdat hy die skip tydens die ontruiming verlaat het.– Volg Nuus24 op Twitter - Sapa - AP
Lees meer oor: italië | costa concordia | skeepswrakke | skepe VOLGENDE OP NUUS24X